ОТЧЕТЕН ДОКЛАД ЗА ДЕЙНОСТТА

НА НАРОДНО ЧИТАЛИЩЕ „СВ.СВ.КИРИЛ И МЕТОДИЙ 1882“ ПРЕЗ 2021 ГОДИНА

Докладът за дейността на Народно читалище „Св.С.св.Кирил и Методий 1882“" Попово отчита изпълнението на дейностите по Годишната програма за развитие на читалищната дейност, разработена в изпълнение на Закона за народните читалища, културния календар, реализираните проекти и внесените отчети за дейността му през 2021 година.

През изминалата година продължилата пандемична обстановка се отрази на дейностите нашето читалище .Бяхме изправени пред несигурност и неизвестност за работата на нашата институция , но читалището не е затваряло врати.

Библиотеката при читалището не е прекъсвала дейността си. Всички читатели бяха обслужвани при строго спазване на противоепидемичните мерки.За годината читателите са 1237 с 18453 посещения във всичките отдели.Закупени са 1165 тома литература. Фонда бе обогатен и с 250 книги осигурени по Проект към Министерство на културата и 134 дарения от издателства, институции и наши съграждани.Уредени бяха 27 тематични витрини, 17 къта за бележити дати и годишнини. В периода бе разработен проект „Българските библиотеки – съвременни центрове за четене и информираност“ .

През 2021 г. Градска читалищна библиотека –Попово отново се включва с различни културни прояви в Националната библиотечна седмица, организирана от Българска библиотечно – информационна асоциация, с партньорството на Фондация Глобални библиотеки - България. Една от инициативите е Изложбата – базар на Подвижна книжарница на издателство „Фют” – София, която продължава да радва до 10 юни децата с любими детски четива.Читалище – Попово е домакин и организатор за тринадесета поредна година на това издателство. Със завиден интерес Подвижна книжарница „Фют” гостува на децата в основно училище - село Ломци, а на 17 май детските книги откриха свои нови читатели в село Зараево.

Съобразявайки се с извънредната епидемична обстановка и спазвайки съответните определени COVID мерки в читалището, двете паралелки първокласници от ОУ „Н. Й. Вапцаров” за първи път посетиха ГЧБ и участваха в „Празничен буквар в библиотеката”. Малките сладури от трета и четвърта група на Детска градина „Лястовичка” също за първи посетиха на 19 май библиотеката и се включиха активно в забавните игри и викторини на „Приказница” .

На 18 май съвместно с четвъртокласници от ОУ“Св.Климент Охридски“ – Попово и гостуващи преподаватели от основните училища в Бургас и Узунджово библиотеката стартира Вазовите дни .Иновативният урок включваше и детско театрално представление „Радини вълнения“ , подготвен от учениците на ОУ“Св.Климент Охридски““

Колегите в библиотеката изготвиха Презентация за живота, делото и творчеството на Патриарха на българската литература – Иван Вазов.

Градска читалищна библиотека е домакин на занятия по Национална програма „Създаване на съвременна образователна среда”, модул „Библиотеките като образователна среда” на МОН

Учениците от начален курс при ОУ „Любен Каравелов” стартираха от 27 май до 7 юни 2021 година с посещения в библиотеката, където имаха възможност:

* По повод 100 годишнината от смъртта на Патриарха на българската литература да участват във „Вазови дни”
* „По желание” да се запознаят с част от творчеството на Иван Вазов и Христо Ботев;
* Да съпреживеят Вазовите герои и да научат факти от живота на писателя;
* Да бъдат четци на български вълшебни приказки ;
* Да разгадаят поуките от българските народни приказки ;
* Да участват в щафетно четене с Пътуващо сандъче „Бисерчо вълшебно”
* Да бъдат автори и читатели в Маратон на четенето с любими детски произведения;
* Да опознаят Брайловото писмо и информация за създаването му;

В навечерието на майските празници, на 20 май за първи път се отличи и се награди ЧИТАТЕЛ НА ГОДИНАТА за възрастни , а в Детски отдел инициативата е месечна. Второкласничката Преслава Красимирова Гергова от ОУ „Л. Каравелов” бе прочела и най-много детски книжки .

През изминалата година колегите въведоха иновативни уроци в библиотеката съчетани с изучаване на традиции и със съдействието на Деян Йорданов изработваха макети :“Да прогоним злото с кукерските маски“;“Богатството на българската носия „;“Новото българско училище“.

Съвместно с основните училища бяха изнесени открити уроци на тема :“Библиотеката – царство на книгите“;“Поуките на приказките“;“Вечните детски произведения“;“Аз обичам да чета, защото…“;“Какво знаем за библиотеките“.

Активно се включихме и в националната кампания „Бисерче вълшебно“ . В Маратона на четенето посветен на Световния ден на книгата са проведени 12 онлайн щафетни четения в страницата на читалището.Открита бе онлайн щафета на Приключението „Четящ човек““:“Защо да четем книги“

Новост са и електронните публикации обхващащи различни тематики като :“Фолклорен празничен календар“;Аудио книги за слушане;Електронна уеб библиотека за книги“ и ежедневните Бележити дати и годишнини свързани с литературата и изкуството.

През отчетния период в традиционното „Забавно лято в библиотеката“ повече от 60 деца от 6 до 12 годишна възраст целодневно се занимаваха с образователни и забавни игри/Игрите на баба и дядо;Как да си направим театър;Разкажи ми приказка;Ден на таланта;бележити българи и др./ викторини, и четене на препоръчителна литература. В салона на читалището пред родителите на децата в традиционният празничен Карнавал на любими приказни герои участниците в Забавното лято демонстрираха придобитите знания и умения.

Поради възможност за индивидуално обучение преподавателите в школата не са прекратявали учебните процеси.

Направени бяха опити за дистанционно обучение на децата от джаз пеене и Вокалната група, но почти без успех .

В Музикалната школа през учебна 2021/2022 година бяха утвърдени два класа по пиано , един по синтезатор и акордеон и един клас по поп и джаз пеене, а от учебна 2020/2021 година към школата бе открит и клас китара .До момента към класическата музика се приобщават 38 ученика от различни възрастови групи, ката за новата учебна година отпадна класа по китара.

В читалището през 2021 година са развили своя талант и умения деца и възрастни, разпределени в следните групи, състави, клубове и школи.

Представителен детско-юношески танцов състав „Северняче“ за периода наброяваше 130 участника разпределени в три възрастови групи. Репетиционните процеси бяха провеждани при строго спазване на изискванията свързани с пандемичаната обстановка .

За периода колектива има 12 концертни изяви и две участия в международно фестивали на музикалното и танцово изкуства ;“Сърцето на Балкана“- Троян и“ „Лятна дъга „-Китен.

С радост отбелязваме и заслужената награда на Станимир Иванов – художествен ръководител на колектива, със „Златна кобилица“ – награда в категория личност на Националната селекция на ЦИОФФ за цялостен принос в опазване и популяризиране на нематериалното културно наследство.

Детска вокална група „Орхидея“ съвместно с класа по поп и джаз пеене се представиха с нов репертоар в 5 сценични изяви.Децата се представиха отлично и в спектакъла на Група „Грамофон„. Детската вокална група и индивидуални участници от класа по поп и джаз пеене взеха участие Национален конкурс за детско творчество „Коледна звезда“.

Младите художници от Кръжока по изобразително изкуство спечелиха призови места в два Общински конкурси – Поклон и памет и Конкурса за есе, рисунка и рецитал, посветен на Апостола на свободата.С отличени награди са и участниците в кръжока от Конкурса „Грижата за Земята през погледа на децата“.

За отчетния период Киноклуб „Иван Братанов“ с ръководител Спиридон Борисов успя да пресътвори на лента едва 3 проекта. .Можем да отбележим активността в колектива от страна на Бойко Михайлов, Дима Великова , Недко Илиев и Тихомир Трифонов.

Затова говори и спечелената Първа награда за филм /“Гарата“/ на Тринадесетия национален фестивал на алтернативното кино“Мини филм-Попово 21“.

Литературният клуб осъществи само една присъствена сбирка,а всеки месец се провеждаха онлайн срещи и четения .

Благотворителната ни инициатива“ Работилницата за мартеници“ имаше широк отзвук сред поповското общественост , като в нея се включиха ученици от всички учебни заведения в града , родители и граждани.Средствата събрани от благотворителната инициатива бяха предоставени за лечение на тригодишния Джесур Метинов.

Голяма активност имаше от страна на училищата в нашата община при провеждането на Конкурса за есе, рисунка и рецитал, посветен на 148 години от безсмъртието на Васил Левски и Конкурса „Поклон и памет“- посветен на 143 години от освобождението на България .

През 2021 година отново предоставихме възможност за изява на повече от 18 представители на нежния пол от цялата община и открихме изложбата-базар „С магията на женските ръце“ .

На наша сцена се проведе и празничния концерт, посветен на 3-ти март- Националния празник на РБ.

За няколко месеци бяха проведени и прожекции от мобилното кино.

През отчетния период се затвърдиха партньорствата с училища, детски градини, обществени институции и неправителствени организации.проведени са 5 обучения от Областен информационен център и МИГ-Попово.

От защитените проекти сме партньори на ОУ“Св.Климент Охридски“ по Проект „библиотеките като образователна среда“ и международен проект**„AIRBAG FOR ERASMUS+”.**

Материалната база на читалището е в добро състояние.Санитарно-хигиенните условия се поддържат на необходимото ниво и се оказва контрол по използване на съоръженията, оборудване и зали. Направен е частичен ремонт на входното фоайе, но все още не е завършен подхода към парковото пространство около сградата.

През отчетния период са проведени 7 заседания на настоятелството и едно Общо събрание.

Благодаря на всички за моралната подкрепа и оставаме с надежда за времето , в което дейностите на нашето читалище ще бъдат в нормалния си ритъм.

Поради епидемиологичната обстановка в страната Отчетно-изборното събрание на читалището бе отложено за неопределен срок.

Отчетния доклад и доклада за финансова 2020 година са приети на редовно заседание на Настоятелството на НЧ“Св.св.Кирил и Методий 1882 „ на 15 март 2021 година.